Απόφαση του Δικαστηρίου (έκτο τμήμα) της 12ης Ιουλίου 2012 —Cetarsa κατά Επιτροπής
(Υπόθεση C-181/11 P)
«Αίτηση αναιρέσεως — Ανταγωνισμός — Συμπράξεις — Ισπανική αγορά αποκτήσεως και πρώτης μεταποιήσεως ακατέργαστου καπνού — Απόφαση που διαπιστώνει παράβαση του άρθρου 81 ΕΚ — Καθορισμός των τιμών και κατανομή της αγοράς — Πρόστιμα — Ίση μεταχείριση — Ανώτατο όριοτου 10 % του κύκλου εργασιών — Συνεργασία — Παραμόρφωσητων αποδεικτικών στοιχείων — Πρόδηλη πλάνη εκτιμήσεως — Έλλειψη αιτιολογίας»
1.                     Αναίρεση — Λόγοι — Εσφαλμένη εκτίμηση των πραγματικών περιστατικών — Απαράδεκτο — Έλεγχος από το Δικαστήριο της εκτιμήσεως
των πραγματικών περιστατικών και των αποδεικτικών στοιχείων — Αποκλείεται πληντης περιπτώσεως παραμορφώσεως του περιεχομένου των εν λόγω στοιχείων — Λόγος αντλούμενος από την παραμόρφωση των αποδεικτικών
στοιχείων — Ανάγκη επακριβούς αναφοράς των παραμορφωθέντων στοιχείων και αποδείξεως των σφαλμάτων της αναλύσεως που οδήγησανστην παραμόρφωση αυτή (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου,
άρθρο 112 § 1, εδ. 1, στοιχείο γʹ) (βλ. σκέψεις 56-57, 96-97)
2.                     Αναίρεση — Λόγοι — Παραμόρφωση του εθνικού δικαίου που ελήφθη υπόψη ως αποδεικτικό στοιχείο — Παραδεκτό (Άρθρο 256 ΣΛΕΕ· Οργανισμός
του Δικαστηρίου, άρθρο 58, εδ. 1) (βλ. σκέψη 59)
3.                     Ένδικη διαδικασία — Προβολή νέων ισχυρισμών κατά τη διάρκεια της διαδικασίας — Προϋποθέσεις — Εφαρμογή στην αναιρετική διαδικασία
(Κανονισμός Διαδικασίας του Δικαστηρίου, άρθρα 42 § 2 και 118) (βλ. σκέψεις 60-61)
4.                     Αναίρεση — Λόγοι — Λόγος προβαλλόμενος για πρώτη φορά στο πλαίσιο της αιτήσεως αναιρέσεως — Απαράδεκτο (Οργανισμός του Δικαστηρίου,
άρθρο 58· Κανονισμός Διαδικασίας του Δικαστηρίου, άρθρο 113 § 2) (βλ. σκέψη 62)
5.                     Ένδικη διαδικασία — Εισαγωγικό της δίκης δικόγραφο — Τυπικά στοιχεία — Συνοπτική έκθεση των προβαλλόμενων ισχυρισμών — Έλλειψη
— Απαράδεκτο (Κανονισμός Διαδικασίας του Γενικού Δικαστηρίου, άρθρα 44 § 1, στοιχείο γʹ, και 48 § 2) (βλ. σκέψη 64)
6.                     Αναίρεση — Λόγοι — Ανεπαρκής αιτιολογία — Δυνατότητα του Γενικού Δικαστηρίου να λάβει υπόψη μια έμμεση αιτιολογία — Επιτρέπεται
— Προϋποθέσεις (Άρθρο 256 ΣΛΕΕ· Οργανισμός του Δικαστηρίου, άρθρα 36 και 53, εδ. 1) (βλ. σκέψεις 71, 101)
7.                     Ανταγωνισμός — Πρόστιμα — Ύψος — Καθορισμός — Μέγιστο ύψος — Υπολογισμός — Διάκριση μεταξύ τελικού και ενδιαμέσου ποσού του
προστίμου — Συνέπειες (Κανονισμός 1/2003 του Συμβουλίου, άρθρο 23 § 2, εδ. 2) (βλ. σκέψεις 80-85)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα) της 3ης Φεβρουαρίου 2011, Τ-33/05, Cetarsa κατά
Επιτροπής, με την οποία το Γενικό Δικαστήριο απέρριψε αίτημα περί ακυρώσεως της αποφάσεως Ε(2004) 4030 τελικό της Επιτροπής,
της 20ής Οκτωβρίου 2004, σχετικά με διαδικασία εφαρμογής του άρθρου 81, παράγραφος 1, [ΕΚ] (υπόθεση COMP/C.38.238/B.2 — Ακατέργαστος
καπνός — Ισπανία), και αντίθετη αναίρεση της Επιτροπής με αίτημα την αύξηση του ποσού του προστίμου που επιβλήθηκε στην αναιρεσείουσα.
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως και την αντίθετη αναίρεση.
2)
Καταδικάζει την Compañía Española de Tabaco en Rama, SA (Cetarsa) στα δικαστικά έξοδα που αφορούν την αίτηση αναιρέσεως.
3)
Καταδικάζει την Ευρωπαϊκή Επιτροπή στα δικαστικά έξοδα που αφορούν την αντίθετη αναίρεση.